CELEX: 32013H0711
Language: hu
Date: 2013-12-03 00:00:00
Title: 2013/711/EU: A Bizottság ajánlása ( 2013. december 3. ) a takarmányokban és élelmiszerekben előforduló dioxinok, furánok és PCB-k csökkentéséről  EGT-vonatkozású szöveg

4.12.2013   
            
            
               HU
            
            
               Az Európai Unió Hivatalos Lapja
            
            
               L 323/37
            
         A BIZOTTSÁG AJÁNLÁSA
   (2013. december 3.)
   a takarmányokban és élelmiszerekben előforduló dioxinok, furánok és PCB-k csökkentéséről
   (EGT-vonatkozású szöveg)
   (2013/711/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre és különösen annak 292. cikkére,
   mivel:
   
               (1)
            
            
               A környezetben, a takarmányokban és az élelmiszerekben előforduló dioxinok, furánok és PCB-k csökkentésére irányuló átfogó stratégia részeként már több intézkedés is elfogadásra került.
            
         
               (2)
            
            
               A dioxinok felső határértékeit, valamint a dioxinok és a dioxinjellegű PCB-k összegét a takarmányokra vonatkozóan a 2002/32/EK európai parlamenti és tanácsi irányelv (1), az élelmiszerekre vonatkozóan pedig az 1881/2006/EK bizottsági rendelet (2) állapította meg.
            
         
               (3)
            
            
               A dioxinok és dioxinjellegű PCB-k élelmiszerekben való előfordulásának csökkentését célzó proaktív megközelítés ösztönzése érdekében az élelmiszerekben előforduló dioxinokra és dioxinjellegű PCB-kre a 2011/516/EU bizottsági ajánlás (3), a takarmányokban előforduló dioxinokra és dioxinjellegű PCB-kre pedig a 2002/32/EK irányelv állapított meg beavatkozási szinteket.
            
         
               (4)
            
            
               A beavatkozási szintek az illetékes hatóságok és a gazdasági szereplők eszközei, amelyek segítségével meghatározhatják azokat az eseteket, amelyekben azonosítani kell a szennyeződés forrását, és intézkedni kell annak csökkentéséről vagy megszüntetéséről.
            
         
               (5)
            
            
               Mivel a dioxinok és dioxinjellegű PCB-k forrásai különbözőek, a dioxinokra és a dioxinjellegű PCB-kre célszerű külön beavatkozási szintet meghatározni.
            
         
               (6)
            
            
               Ezért helyénvaló a szabad tartásban termelt tojásban, az ökológiai termelésből származó tojásban, a bárány- és juhmájban, a kínai gyapjasollós rákban, valamint a szárított gyógynövényekben és az étrend-kiegészítőként forgalmazott agyagban jelenlévő dioxinokra, dioxinjellegű PCB-kre és nem dioxinjellegű PCB-kre vonatkozóan fokozott ellenőrzéseket ajánlani.
            
         
               (7)
            
            
               Helyénvaló továbbá meghatározni, hogy a termékenként kifejezett beavatkozási szintek nedves súlyra vonatkoznak.
            
         
               (8)
            
            
               A 2011/516/EU ajánlás helyébe ezért egy új ajánlásnak kell lépnie.
            
         ELFOGADTA EZT AZ AJÁNLÁST:
   
            
               1.
            
            
               A tagállamok a takarmányok és élelmiszerek előállításával, felhasználásával és fogyasztásával arányosan szúrópróbaszerűen ellenőrzik a dioxinok és dioxinjellegű PCB-k, valamint a nem dioxinjellegű PCB-k előfordulását.
            
         
            
               2.
            
            
               Az 1. pontban említett ellenőrzéseken túlmenően a tagállamok a dioxinok és dioxinjellegű PCB-k, valamint a nem dioxinjellegű PCB-k előfordulását célzottan ellenőrzik a következő termékekben:
               
                           a)
                        
                        
                           szabad tartásban termelt és ökológiai termelésből származó tojás;
                        
                     
                           b)
                        
                        
                           bárány- és juhmáj;
                        
                     
                           c)
                        
                        
                           kínai gyapjasollós rák;
                           
                                       i.
                                    
                                    
                                       végtagok (lábak és ollók) színhúsa (külön);
                                    
                                 
                                       ii.
                                    
                                    
                                       barna hús (külön);
                                    
                                 
                                       iii.
                                    
                                    
                                       a teljes termék (a végtagok színhúsában és a barna húsban talált értékeket és azok viszonylagos arányát figyelembe vevő számítással);
                                    
                                 
                     
                           d)
                        
                        
                           szárított gyógynövények (takarmány és élelmiszer);
                        
                     
                           e)
                        
                        
                           étrend-kiegészítőként forgalmazott agyag.
                        
                     
         
            
               3.
            
            
               A 2002/32/EK irányelv és az 1881/2006/EK rendelet rendelkezéseinek be nem tartása esetén, valamint azon esetekben, amikor a dioxinok és/vagy dioxinjellegű PCB-k szintje meghaladja az ezen ajánlás mellékletében az élelmiszerekre és a 2002/32/EK irányelv II. mellékletében a takarmányokra megállapított beavatkozási szinteket, a tagállamok a gazdasági szereplőkkel együttműködve:
               
                           a)
                        
                        
                           vizsgálatot indítanak a szennyezés forrásának azonosítására;
                        
                     
                           b)
                        
                        
                           intézkedéseket hoznak a szennyezés forrásának csökkentésére vagy megszüntetésére.
                        
                     
         
            
               4.
            
            
               A tagállamok valamennyi, a dioxinok és dioxinjellegű PCB-k, valamint a nem dioxinjellegű PCB-k takarmányokban és élelmiszerekben való előfordulására vonatkozó adatot benyújtanak az Európai Élelmiszerbiztonsági Hatóságnak. A tagállamok tájékoztatják a Bizottságot és a többi tagállamot megállapításaikról, vizsgálataik eredményeiről és a szennyezés forrásának csökkentésére vagy megszüntetésére hozott intézkedésekről.
            
         Ez az ajánlás a 2011/516/EU ajánlás helyébe lép.
   
      Kelt Brüsszelben, 2013. december 3-án.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  Az Európai Parlament és a Tanács 2002. május 7-i 2002/32/EK irányelve a takarmányban előforduló nemkívánatos anyagokról (HL L 140., 2002.5.30., 10. o.).
   
      (2)  A Bizottság 2006. december 19-i 1881/2006/EK rendelete az élelmiszerekben előforduló egyes szennyező anyagok felső határértékeinek meghatározásáról (HL L 364., 2006.12.20., 5. o.)
   
      (3)  A Bizottság 2011. augusztus 23-i 2011/516/EU ajánlása a takarmányokban és élelmiszerekben előforduló dioxinok, furánok és PCB-k csökkentéséről (HL L 218., 2011.8.24., 23. o.)
   
      MELLÉKLET
      E melléklet alkalmazásában a következő fogalommeghatározásokat kell alkalmazni:
      a)   Dioxinok + furánok (WHO-TEQ): a poliklórozott dibenzo-para-dioxinok (PCDD-k) és poliklórozott dibenzo-furánok (PCDF-ek) összege az Egészségügyi Világszervezet (WHO) toxicitási egyenértékében kifejezve, toxicitási egyenérték-tényezők (WHO-TEF-értékek) alkalmazásával).
      b)   Dioxinjellegű pcb-k (WHO-TEQ): poliklórozott bifenilek (PCB-k) összege a WHO toxicitási egyenértékében kifejezve, toxicitási egyenérték-tényezők (WHO-TEF-értékek) alkalmazásával.
      c)   WHO-TEF-értékek: az Egészségügyi Világszervezet (WHO) Nemzetközi Kémiai Biztonsági Programja (IPCS) keretében 2005 júniusában Genfben tartott szakértői konferencia megállapításai alapján számított, a humán kockázatok felméréséhez használt toxicitási egyenérték-tényezők (Martin van den Berg és mtsai.: The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds [Dioxinok és dioxinszerű vegyületek emberekre és emlősökre vonatkozó toxicitási egyenérték-tényezőinek az Egészségügyi Világszervezet által 2005-ben végzett újraértékelése]. Toxicological Sciences 93(2), 223–241 [2006]).
      
                  Élelmiszer
               
               
                  Beavatkozási szintek dioxinokra + furánokra (WHO-TEQ) (1)
                  
               
               
                  Beavatkozási szintek dioxinjellegű PCB-kre (WHO-TEQ) (1)
                  
               
            
                  Az alábbi állatok húsa vagy a belőlük készült húskészítmények (az ehető belsőségek kivételével) (2)
                  
               
               
                   
               
               
                   
               
            
                  
                              —
                           
                           
                              szarvasmarhafélék és juh
                           
                        
               
                  1,75 pg/g zsír (3)
                  
               
               
                  1,75 pg/g zsír (3)
                  
               
            
                  
                              —
                           
                           
                              baromfi
                           
                        
               
                  1,25 pg/g zsír (3)
                  
               
               
                  0,75 pg/g zsír (3)
                  
               
            
                  
                              —
                           
                           
                              sertés
                           
                        
               
                  0,75 pg/g zsír (3)
                  
               
               
                  0,50 pg/g zsír (3)
                  
               
            
                  Vegyes zsírok
               
               
                  1,00 pg/g zsír (3)
                  
               
               
                  0,75 pg/g zsír (3)
                  
               
            
                  Tenyésztett hal színhúsa és belőlük készült halászati termékek
               
               
                  1,50 pg/g nedves súly
               
               
                  2,50 pg/g nedves súly
               
            
                  Nyerstej (2) és tejtermékek (2), beleértve a vajzsírt is
               
               
                  1,75 pg/g zsír (3)
                  
               
               
                  2,00 pg/g zsír (3)
                  
               
            
                  Tyúktojás és tojástermékek (2)
                  
               
               
                  1,75 pg/g zsír (3)
                  
               
               
                  1,75 pg/g zsír (3)
                  
               
            
                  Étrend-kiegészítőként használt agyag
               
               
                  0,50 pg/g nedves súly
               
               
                  0,35 pg/g nedves súly
               
            
                  Gyümölcs, zöldség (ideértve a friss fűszernövényeket) és gabonafélék (4)
                  
               
               
                  0,30 pg/g nedves súly
               
               
                  0,10 pg/g nedves súly
               
            
         (1)  Koncentrációs felső határ: a koncentrációs felső határ kiszámítása azon a feltételezésen alapul, hogy minden egyes, mennyiségileg nem meghatározható kongener értéke a mennyiségi meghatározás alsó határának megfelelő értékkel egyenlő.
      
         (2)  Az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletben meghatározottak szerint e kategóriában felsorolt élelmiszerek (HL L 139., 2004.4.30., 55. o.).
      
         (3)  A beavatkozási szintek nem alkalmazandók 2 %-nál kevesebb zsírtartalmú élelmiszerre.
      
         (4)  A szárított gyümölcsök és zöldségek (ideértve a szárított fűszernövényeket) esetében a beavatkozási szint 0,5 pg/g a dioxinokra + furánokra és 0,35 pg/g a dioxinjellegű PCB-kre, a forgalomba hozott termékre vonatkozóan kifejezve.